

****

**ZÁKLADNÉ INFORMÁCIE**

**USPORIADATEĽ:**

Mestská časť Bratislava-Lamač

**TERMÍN PODUJATIA:**

30.04.2022 – 9:00 – 13:00

**MIESTO:**

Voľnočasový areál - Bratislava-Lamač, Malokarpatské nám.

**ČAS PODUJATIA S REGISTRÁCIOU A VYHODNOTENÍM:**

9:00 – 13:00 **(9:00 – 9:30 registrácia športovcov)**

**ŠTART:**

Voľnočasový areál (za Základnou školou- Malokarpatské nám. )

**CIEĽ:**

Voľnočasový areál (za Základnou školou- Malokarpatské nám. )

**REGISTRÁCIA:**

od 11.04.2022 – 29.04.2022 osobne na Klientskom centre miestneho úradu alebo mailom na adrese [kultura@lamac.sk](mailto:kultura@lamac.sk)

30.04.2022 od 9:00 do – 9:30 osobne v mieste pretekov vo VČA za Základnou školou.

Prihlasovanie je neobmedzené. Registračný formulár **(PRÍLOHA č.1)** a Vyhlásenie pretekára o súhlase s podmienkami preteku **(PRÍLOHA č.2)** prosíme vyplniť a zaslať vopred. Osoby do 18 rokov sú povinné k registrácii doložiť písomný súhlas rodiča **(PRÍLOHA č. 3**).

**Štartové čísla sa budú vydávať pred pretekmi 30.04.2022 pri registrácii a prezentácii   
od 9:00 do 9:30.**

**ČASOVÝ PLÁN A KATEGÓRIE:**

**Štart najmenších detí od 10:00**

Chlapci 3 roky (rok narodenia 2019) 50 m

Dievčatá 3 roky (rok narodenia 2019) 50 m

Deti do 18 rokov s písomným súhlasom zákonného zástupcu

**Štart predškolských kategórii od 10:00 – 1 kolo**

Chlapci 3- 5 rokov (rok narodenia 2019 – 2016) 200 m

Dievčatá 3- 5 rokov (rok narodenia 2019 – 2016) 200 m

Deti do 18 rokov s písomným súhlasom zákonného zástupcu

**Štart 1.stupeň ZŠ od 10:00 – 3 kolá**

Chlapci 6-9 rokov (rok narodenia 2016 – 2012) 600 m

Dievčatá 6-9 rokov (rok narodenia 2016 – 2012) 600 m

**Štart 2.stupeň ZŠ od 10:00 – 6 kôl**

Chlapci 10-14 rokov (rok narodenia 2012 – 2007) 1,2 km

Dievčatá 10-14 rokov (rok narodenia 2012 – 2007) 1,2 km

Deti do 18 rokov s písomným súhlasom zákonného zástupcu

**Štart juniorských kategórii po Lamači od 11:00 – 2 kolá**

Juniori 15 – 17 rokov (2007 – 2004) 3 km

Juniorky 15 – 17 rokov (2007 – 2004) 3 km

Deti do 18 rokov s písomným súhlasom zákonného zástupcu **(PRÍLOHA č.3)**

**Hobby beh po Lamači (3 km) od 11.00 hod – 2 kolá**

Muži 18 + (rok narodenia 2004 a viac) 3 km

Ženy 18 + (rok narodenia 2004 a viac) 3 km

Trasa pre dospelých **(PRÍLOHA č.4)**

**Hobby beh po Lamači (6 km) od 11.00 hod – 4 kolá**

Muži 18 + (rok narodenia 2004 a viac) 6 km

Ženy 18 + (rok narodenia 2004 a viac) 6 km

Trasa pre dospelých **(PRÍLOHA č.4)**

**Rodinná štafeta (150 m + 300 m + 300m)**

Pravidlá: Ide o disciplínu pre rodiny. Súťažia 3-členné rodinné tímy. V každom tíme musí štartovať aspoň jeden dospelý (18 rokov a viac) a jedno dieťa (menej ako 15 rokov). Ako prvý bežec štafety musí bežať najmladšie dieťa.

Členovia rodinnej štafety sa prezentujú naraz. Pri prezentácii prevezmú „štafetový kolík“ a štartové číslo pre každého člena tímu. Každý tím bude mať odmeraný čas.

Priebeh: Každý člen tímu prebehne jeden úsek trate. Prvý a druhý bežec odovzdá štafetu vo vymedzenom priestore. Tretí bežec dobieha do cieľa.

**Upozornenie:**

Zmena kategórii vyhradená podľa počtu prihlásených. Minimálny počet v hodnotenej kategórii je 5 súťažiacich. V prípade nepriaznivého počasia sa podujatie presúva o týždeň, na sobotu 7. mája.

Pretekár môže súťažiť iba v jednej kategórii, v ktorej bude hodnotený.

**Štartovné:**

**Platba v hotovosti v deň preteku u organizátorov**

Súťažiaci od 14 – 17 rokov  **1 €**

Súťažiaci od 18 a viac **3 €**

Detské kategórie (do 14 rokov - rok narodenia 2008 a mladší) **bez poplatku**

Uhradené štartovné obsahuje zapožičanie štartového čísla, pitný režim, občerstvenie v cieli. Registračný poplatok, štartovné je konečný a nevratný.

Výška registračného poplatku je uvádzaná na daný ročník v propozíciách pretekov. Registrácia je považovaná za platnú až po uhradení štartovného v plnej výške.

Platba bezhotovostným prevodom musí byť uhradená v deň akcie, inak bude registrácia zrušená.

**Vyhodnotenie:**

Vyhodnotenie bude prebiehať v priestoroch cieľa na VČA

**Detské kategórie cca o 10:30**

**Ostatné kategórie cca o 12:00**

Výherca si môže cenu prevziať po dobehnutí a preukázaní sa štartovným číslom.

**Ceny a tituly:**

Pre pretekárov na prvých troch miestach z každej kategórie sú pripravené medaile a vecné ceny.

**Trať pretekov:**

Trať pretekov vedie po chodníkoch MČ Bratislava – Lamač so štartom v areáli VČA /Základná škola/ a bude označená červeno bielymi páskami pri chodníku.

Detské kategórie – bežecká dráha na VČA,

Hobby kategória – bežecká dráha VČA, Podháj, Studenohorská ul. (dolná časť),

Heyrovského, Vrančovičová ul., Malokarpatské nám., Podháj.

**(PRÍLOHA č.4)**

Všetky križovatky a otočky budú zabezpečené usporiadateľskou službou.

**Zdravotná služba:**

Bude v priestoroch štartu a cieľa.V prípade potreby kontaktujte aj usporiadateľskú službu, ktorá vás usmerní.

**Šatne:**

Usporiadateľ nezodpovedá za veci odložené v šatni (tá slúži iba na odloženie) a tak isto ani za veci odložené pri trati.

**Občerstvenie:**

Občerstvenie bude zabezpečené  v cieli.

**Ubytovanie:**

Usporiadateľ nezabezpečuje.

**Záverečné ustanovenia:**

* Súťaží sa podľa pravidiel SAZ (IAAF) a týchto propozícií.
* Je potrebné dodržiavať aj pravidlá cestnej premávky (zákon NRSR 8/2009 Z.z.), súťažiaci bežia vždy po chodníku
* Podujatie je dostupné všetkým osobám, ktoré sú staršie ako 18 rokov. Pre osoby mladšie ako 18 rokov je na účasť na pretekoch nutný **písomný súhlas zákonného zástupcu.**
* Pretekov sa zúčastňujú pretekári s dobrým zdravotným stavom, ktorí súhlasia s podmienkami štartu. Súhlas potvrdí každý pretekár svojim podpisom do štartovej listiny, za deti podpisuje súhlas rodič, alebo zákonný zástupca.
* Pretekári sú povinní sa riadiť pokynmi mestskej polície a usporiadateľskou službou.
* Pretekári sa zúčastňujú pretekov dobrovoľne a na vlastnú zodpovednosť.
* Účastník si uvedomuje riziká spočívajúce v nebezpečenstve vzniku škody alebo ujmy na zdraví, ktoré môžu vzniknúť účasťou na podujatí. Účasť je na vlastné riziko. Všetci účastníci sú povinní zabezpečiť si individuálne zdravotné poistenie.
* Organizátor nepreberá zodpovednosť za škody na majetku, alebo na zdraví súvisiace s cestou, pobytom a s účasťou pretekárov na podujatí.
* Štartovné sa nevracia, je možné ho previesť na inú osobu.
* Preteky sa uskutočnia bez ohľadu na poveternostné podmienky.
* V prípade nízkeho počtu prihlásených pretekárov môže organizátor preteky zrušiť. V tomto prípade sa zaplatené štartovné vracia v plnej výške.
* Účastník súhlasí so spracovaním osobných údajov na účel preteku.
* Fotodokumentácia a video zábery z pretekov môžu byť použité na propagáciu športovej činnosti MČ Bratislava – Lamač a ostatných spoluorganizátorov pretekov bez nároku na finančnú odmenu.
* Usporiadateľ si vyhradzuje právo zmeny alebo úpravy týchto propozícii v prípade nepredvídateľných okolností.

**Ing. Lukáš Baňacký,** v. r.

s t a r o s t a